Diari Oficial de la Generalitat Valenciana


Sumari del DOGV 5241, del 19-04-2006 (2006/3898)

Notificació a Walter Pelzhause. Judici verbal número 837/2005.
--------------------------------------------------------------

### Dades del document

Número de DOGV
:   5241

Data del DOGV
:   19-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3898


Organisme emissor
:   Jutjat de Primera Instància Número 1 de Torrevieja

Tipus de document
:   Anunci

Notificació a Walter Pelzhause. Judici verbal número 837/2005. [2006/A3898]  
Procediment: assumpte civil 837/2005.  
Judici: verbal 837/2005.  
Part demandant: Fontanería Jardín Botánico, SL.  
Part demandada: Walter Pelzhause.  
Sobre: altres verbals.  
En el judici referit, s'ha dictat la resolució el testimoniatge de la qual s'adjunta al present edicte.  
«Sentència  
Torrevieja, 21 de febrer de 2006, Alicia Visitación Martín, jutgessa del Jutjat de Primera Instància número 1 de Torrevieja, ha vist les presents actuacions que se segueixen en este Jutjat amb el número de procediment 837/2005, a instància de la mercantil Fontanería Jardín Botánico, SA, representada per la procuradora María Virtudes Valero Mora i assistida per la lletrada Carmen Pons Hernández, contra Walter Pelzhause.  
Antecedents de fet:  
1. Per torn de repartiment va correspondre a este Jutjat la demanda de judici verbal presentada per la procuradora ressenyada en la representació indicada, on després d'exposar els fets i fonaments de dret que va considerar aplicables acabava en el suplique sol·licitant que es dictara una sentència, de conformitat amb les peticions que s'exposaven i que ací es donen per reproduïdes.  
2. Una vegada admesa a tràmit la demanda, es va traslladar al demandat, el qual va ser declarat en situació legal de rebel·lia, i va continuar el judici, practicant-se les proves proposades i admeses amb el resultat que figura en les actuacions.  
3. En la tramitació del present procediment s'han observat les prescripcions legals.  
Fonaments de dret:  
1. La part actora exerceix una acció de reclamació de quantitat en virtut de les obres que ella ha efectuat i que han sigut contractades pel demandat.  
2. De la prova efectuada, tant de la documental com de l'aplicació de l'article 304 de la LEC, davant de la incompareixença del demandat i de la testimonial, queden acreditats els fets següents: 1) amb data de 20 de febrer de 2004 el demandat va contractar amb l'actora la compra i instal·lació de dues estufes i un escalfador d'aigua de gas per al seu habitatge (document número 1 de la demanda i declaració del testimoni); 2) l'import de la instal·lació esmentada era de 2.400 euros (documento número 1, 5 i 6 de la demanda y declaració del testimoni); 3) acabada la instal·lació, el demandat va pagar la quantitat de 400 euros el dia 20 d'octubre de 2004, i les parts van acordar que este pagaria la resta, de 2.000 euros, el 26 de novembre de 2004 (documento número 5 y 6 de la demanda i declaració testimonial); 5) en data de hui el demandat no ha pagat la quantitat reclamada de 2.000 euros (declaració testimonial).  
3. L'article 1.089 del Codi Civil enumera el contracte entre les fonts de les obligacions; l'article 1.092 del Codi Civil indica que el que han pactat les parts en el contracte té entre elles força de llei, regulant-ne l'article 1.100 i següents del mateix cos legal la mora, l'incompliment i les seues conseqüències; a més, l'article 1.258 del Codi Civil adverteix que el compliment dels contractes no pot deixar-se a l'arbitri d'una de les parts contractants.  
Por la seua banda, l'article 1.544 del Codi Civil defineix el contracte d'obra com a aquell en què una de les parts s'obliga a executar una obra o a prestar a l'altra un servei per preu cert. És un contracte sinalagmàtic, del qual sorgeixen obligacions recíproques i on la part que compleix la seua obligació pot demanar el compliment de les obligacions contretes per l'altra part.  
En el cas que ens ocupa, la part actora va convindre amb el demandat en la realització d'unes obres a canvi d'un preu, havent quedat acreditat, com s'exposa en el fonament jurídic anterior, que l'entitat demandant ha complit la seua obligació i que el demandat no ha pagat el preu pactat. Els testimonis han reconegut els documents adjuntats a la demanda, corroborant les manifestacions de la demandant en el seu escrit de demanda quant al seu compliment segons el que s'ha pactat.  
En vista del que s'ha exposat i de conformitat amb el que estableixen els articles 1.089, 1.092, 1.258 i la resta de concordants del Codi Civil, pertoca estimar la demanda en les seues pretensions.  
4. Atés el parer de la present resolució i de conformitat amb el que estableix l'article 394 de la LEC, pertoca imposar les costes a la part demandada.  
Vistos els preceptes legals indicats i la resta d'aplicació general i pertinent.  
Decidisc:  
Estimar la demanda interposada per la procuradora María Virtudes Valero Mora, en nom i representació de la mercantil Fontanería Jardín Botánico, SL, contra Walter Pelzhause, condemnant el demandat a pagar a l'actora la quantitat de 2.000 euros, més l'interés legal des de la interposició de la demanda. Es fa imposició expressa de costes a la part demandada.  
Notifiqueu la present resolució a les parts, fent-los saber que hi poden interposar un recurs d'apel·lació davant d'este Jutjat per a l'Audiència Provincial en el termini de cinc dies comptadors des de l'endemà de la seua notificació.  
Esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació de sentència.  
Torrevieja, 22 de març de 2006.. La secretària judicial: Eva Fernández Puga.  
Publicació. L'anterior resolució ha sigut llegida i publicada per la mateixa jutgessa que la subscriu, celebrant audiència pública, i jo en done fe a Torrevieja, en el dia de hui.